एपेक्स कपमा रेन्बो र लिभरपुल विजयी
एपेक्स अन्तर कलेज क्रिकेट प्रतियोगितामा बुधबार रेन्बो र लिभरपुल कलेजले विजय हात पारेका छन् । रेन्बोले काठमाडौं स्कुल अफ लविरुद्ध ७४ रन र लिभरपुलले एस इन्स्टिच्युट अफ म्यानेजमेन्टविरुद्ध ७ विकेटले जित पाएका छन् ।
काठमाडौँ — एपेक्स अन्तर कलेज क्रिकेट प्रतियोगितामा बुधबार रेन्बो र लिभरपुल कलेजले विजय हात पारेका छन् । रेन्बोले काठमाडौं स्कुल अफ लविरुद्ध ७४ रन र लिभरपुलले एस इन्स्टिच्युट अफ म्यानेजमेन्टविरुद्ध ७ विकेटले जित पाएका छन् ।मूलपानीस्थित तल्लो क्रिकेट मैदानमा सुमित श्रेष्ठले ४९ बलमा ५४, दिनेश सुवेदीले २१ बलमा २९ र सोनु देवकोटाले २६ बलमा २४ रन बनाएपछि रेन्बोले २० ओभरमा ६ विकेट गुमाई १ सय ५४ रन बनायो । काठमाडौंका आविष्कार मुडभरीले ३, सोनिष अधिकारी र प्रतीक पौडेलले १–१ विकेट लिए ।जवाफमा आएको स्कुल अफ ल १८.४ ओभरमा ८० रनमा अलआउट भयो । एरोन शर्मा १६, प्रतीक पौडेल १५ र सोनिष अधिकारी १२ रनमा आउट भए । रेन्बोका सोनु देवकोटाले ३, स्वरुप श्रेष्ठ र सुमित श्रेष्ठले २–२ विकेट लिए ।हब इन्टरनेसनलको प्रस्तुतिमा एपेक्स कलेजले आयोजना गरिरहेको प्रतियोगिताको अर्को खेलमा लिभरपुलले १ सय ८ रनको लक्ष्य १५.५ ओभरमै पूरा गरेको थियो । चुनचुन यादवले ३०, अभिषेक यादवले २० र प्रज्वल खत्रीले १३ रन बनाए । एसका गजेन्द्र पटेलले २ र हर्ष पोदारले १ विकेट लिए ।यसअघि पहिलो ब्याटिङ गरेको एस १८.५ ओभरमा १ सय ७ रनमा अलआउट भयो । अमन शाहले १८ बलमा २०, रवि शर्माले १६ र विज्ञान भट्टराईले १५ रन बनाए । लिभरपुलबाट प्लेयर अफ द म्याच अभिषेक यादवले १७ रन खर्चेर ४ विकेट लिए । जयराम यादवले २ र अजय राजवंशीले १ विकेट लिएका थिए ।